bluuebunny/crossref_metadata_2025 huggingface dataset:
Learning in groups and the development of learning communities in distance education
Authors: Ζυγούρης Φώτης , Μαυροειδής Ηλίας
Published: June 2016

Στην εξ αποστάσεως εκπαίδευση η επικοινωνία διαδραματίζει ένα πολύ σημαντικό ρόλο, κυρίως λόγω της απόστασης μεταξύ του διδάσκοντα και του σπουδαστή, αλλά και των σπουδαστών μεταξύ τους. Η ανάπτυξη κατάλληλων διαδικασιών μάθησης, κυρίως μέσω της μάθησης σε ομάδες και των κοινοτήτων μάθησης, μπορεί να ενισχύσει ουσιαστικά την εκπαιδευτική διαδικασία. Η μάθηση σε ομάδες βοηθά τους διδασκόμενους να συμμετέχουν ενεργά, να επικοινωνούν και να αλληλοϋποστηρίζονται, με αποτέλεσμα να αναπτύσσεται ομαδικό πνεύμα και να αυξάνεται η δημιουργικότητα. Συγχρόνως, οι κοινότητες μάθησης βοηθούν στην οικοδόμηση κοινωνικού κεφαλαίου, προωθώντας την αλληλεπίδραση και την αίσθηση εμπιστοσύνης μεταξύ των μελών τους. Σημαντικό ρόλο στην ανάπτυξη των κοινοτήτων μάθησης έχουν οι Τεχνολογίες της Πληροφορίας και των Επικοινωνιών (ΤΠΕ), οι οποίες δίνουν ένα νέο περιεχόμενο στην υλοποίησή της εξ αποστάσεως εκπαίδευσης οδηγώντας στην ανάπτυξη νέων θεωρητικών προσεγγίσεων, όπως η κοινότητα έρευνας (Community of Inquiry). Ο ρόλος του διδάσκοντα στην εξ αποστάσεως εκπαίδευση είναι ιδιαίτερα σημαντικός ως προς την υποστήριξη, την επικοινωνία, την ενεργοποίηση των διδασκομένων και την ανάπτυξη της συνεργατικής μάθησης. Συγχρόνως, οι διδάσκοντες πρέπει να έχουν τις κατάλληλες γνώσεις και δεξιότητες όσον αφορά τις ΤΠΕ και να μπορούν να τις αξιοποιήσουν αποτελεσματικά στις διαδικασίες μάθησης.
Group Counseling Tutorials at Open University of Cyprus: Health Care Management Students’ opinions
Authors: Παυλάκης Ανδρέας , Τάλιας Μιχάλης , Ζαννέτος Σάββας
Published: June 2016

Παρόλο που στο Πανεπιστήμιο μας πραγματοποιούνται ΟΣΣ από την πρώτη μέρα λειτουργίας του, μέχρι σήμερα δεν έχει πραγματοποιηθεί οποιουδήποτε είδους έρευνα σε σχέση με τη συμβολή των ΟΣΣ στην εκπαιδευτική διεργασία. Οι Ομαδικές Συμβουλευτικές Συναντήσεις και ειδικότερα το περιεχόμενο τους και οι τεχνικές εκπαίδευσης που χρησιμοποιούνται, ο ρόλος του καθηγητή συμβούλου και η συναισθηματική κατάσταση των φοιτητών είναι τα τρία κύρια θέματα που μελετούνται σε αυτή την έρευνα. Για την επίτευξη του στόχου αυτού χρησιμοποιήθηκε ειδικά σχεδιασμένο ερωτηματολόγιο έτσι ώστε να αποτυπώνονται ο τρόπος οργάνωσης, οι τεχνικές που χρησιμοποιούνται στην ΟΣΣ και ο ρόλος του καθηγητή συμβούλου καθώς και το προσλαμβανόμενο από τους φοιτητές άγχος. 
Στην έρευνα συμμετείχαν 159 φοιτητές του Προγράμματος Σπουδών «Διοίκηση Μονάδων Υγείας» από το σύνολο των 181 φοιτητών. Οι μαθησιακές ανάγκες των φοιτητών, σύμφωνα με τις δηλώσεις τους, καλύπτονται σε μεγάλο βαθμό κατά τη διάρκεια της ΟΣΣ, όμως σύμφωνα με ορισμένους φοιτητές, το περιεχόμενο των ΟΣΣ δομείται με βάση την εμπειρία τους ενώ άλλοι δηλώνουν ότι δομείται με βάση τις προϋπάρχουσες γνώσεις τους. Οι πλείστοι συμμετέχοντες πιστεύουν ότι ο καθηγητής σύμβουλος είναι καθοδηγητής, καταλύτης, φίλος, αυθεντία στον τομέα του, εμψυχωτής, διαμεσολαβητής, συνεργάτης.
Παράλληλα όμως, οι συμμετέχοντες επιθυμούν, κυρίως, να έχουν τον καθηγητή - σύμβουλο ως συνεργάτη και καθοδηγητή. Η αυθεντία, δηλαδή ο καθηγητής σύμβουλος να εφαρμόζει παραδοσιακή διδασκαλία και να μεταδίδει γνώσεις, ως ρόλος κατατάσσεται τελευταίος στις σχετικές απόψεις των φοιτητών. Στη βάση των ευρημάτων και των συναφών στατιστικών αναλύσεων καταδεικνύεται ότι, σε ένα μεγάλο βαθμό, ικανοποιούνται αφενός οι απαιτήσεις και αφετέρου το θεωρητικό πλαίσιο της εξ αποστάσεως εκπαίδευσης και της εκπαίδευσης ενηλίκων.
The Students creators. Exploration and presentation of the European Union in innovative ways, styles and tools
Authors: Φιλιππούσης Γιώργος
Published: June 2016

Η παρούσα καινοτόμος εκπαιδευτική δράση λαμβάνει χώρα στο πλαίσιο του προγράμματος «Teachers 4 Europe». Το πρόγραμμα «Teachers 4 Europe» έχει ως σκοπό την καλύτερη ενημέρωση των εκπαιδευομένων σχετικά με τα Ευρωπαϊκά θέματα και την υποστήριξη τους σε καινοτόμες μεθόδους διδασκαλίας, οι οποίες εκτός των άλλων αξιοποιούν τις τεχνολογίες πληροφοριών και επικοινωνιών (www.teachers4europe.gr).
Σκοπός της συγκεκριμένης εργασίας είναι η ενημέρωση και παρουσίαση της Ευρωπαϊκής Ένωσης με τρόπους, μορφές και εργαλεία που επιλέγουν οι μαθητές και οι μαθήτριες της Ε’ Δημοτικού, γίνονται δημιουργοί. Κύριο χαρακτηριστικό γνώρισμα είναι η ένταξη και αξιοποίηση των νέων τεχνολογιών με παιδαγωγικούς και κοινωνικούς όρους που 

ενθαρρύνουν την καλλιέργεια της κριτικής σκέψης και συμβάλλουν στη δημιουργία συνεργατικών περιβαλλόντων μάθησης τόσο δια ζώσης όσο και από απόσταση (Αναστασιάδης, 2006).
Οι στόχοι του προγράμματος είναι πολυεπίπεδοι και αρχίζουν από την εξοικείωση των εκπαιδευτικών και μαθητών με τις ΤΠΕ και την αξιοποίηση των εργαλείων υπό παιδαγωγικές προϋποθέσεις προς όφελος της μαθησιακής διαδικασίας, την οικοδόμηση της γνώσης τόσο δια ζώσης όσο και από απόσταση μέσω συνεργατικών περιβαλλόντων και φτάνουν ως την καλλιέργεια του ενδιαφέροντος των μαθητών για τα θέματα της Ευρωπαϊκής Ένωσης, τον πολιτισμό, την ιστορία, τις γλώσσες, το σεβασμό της διαφορετικότητας, τη συνεργασία και την αλληλεγγύη.
Είναι χρήσιμο να αναφερθεί ότι δάσκαλος και μαθητές/τριες είναι δημιουργοί εκπαιδευτικού υλικού, είναι συνδημιουργοί εκπαιδευτικού υλικού με τρόπους διαφοροποιημένους και καινοτόμους.
Σημείωση: Όλη η δράση και οι δραστηριότητες βρίσκονται στη διεύθυνση
http://www.citizens-europe.leonteios.edu.gr/.
Gender mainstreaming in local communities: open & distance learning suggestions
Authors: Παζιώνη-Καλλή Κατερίνα
Published: June 2016

Είναι εύλογο ότι η διάσταση της ισότητας των φύλων πρέπει να ενσωματωθεί στις πολιτικές της τοπικής αυτοδιοίκησης, εάν θέλουμε να λειτουργήσει η αυτοδιοίκηση σύμφωνα με τις αρχές δίκαιης δημοκρατικής κοινωνίας. Για το λόγο αυτό, χρειάζεται να καταβληθούν επίμονες προσπάθειες τόσο ενδοϋπηρεσιακά, στις δομές των Δήμων, όσο και στο έργο τους για την προώθηση σχετικών προγραμμάτων δια βίου μάθησης. Η παρούσα εισήγηση αναδεικνύει τη διάσταση του φύλου και επιχειρεί να ενσωματώσει την οπτική μέσα από το φύλο, εξετάζοντας προτάσεις ανοικτής και εξ αποστάσεως μάθησης με σκοπό την περαιτέρω ανάπτυξη πολιτικών για τη στήριξη της ισότητας των φύλων στις τοπικές κοινωνίες. Παρά τις γενικότερες προσπάθειες, σε εθνικό και διεθνές επίπεδο, ένας μεγάλος αριθμός τοπικών αυτοδιοικητικών μηχανισμών παραμένει ακόμη χωρίς κατάλληλη υποδομή ή/και ειδική κατάρτιση σε ότι έχει σχέση με την ισότητα των φύλων. Επιπλέον, τοπικοί φορείς και υπηρεσιακές δομές δεν έχουν καταφέρει, μέχρι στιγμής, να ενσωματώσουν τη διάσταση του φύλου στις καθημερινές πρακτικές τους, για να μην αναφέρουμε ακόμα και την πλήρη έλλειψη ευαισθησίας στην αντιμετώπιση δυσάρεστων ζητημάτων και ζοφερών φαινομένων που προκύπτουν από την ανισότητα των φύλων. Επομένως, η συνεπής πολιτική για την πραγματική ισότητα των φύλων, όπως χρειάζεται να εφαρμοστεί κυρίως σε τοπικό επίπεδο, θα πρέπει να περιλαμβάνει, καταρχήν, προσεκτικά σχεδιασμένες εκπαιδευτικές δράσεις, καθώς και πρόβλεψη συνεργασίας με ιδρύματα τριτοβάθμιας εκπαίδευσης, για την οικοδόμηση γνώσης και την ανάπτυξη ικανοτήτων, προκειμένου να αντιμετωπιστούν δυσάρεστα φαινόμενα που προκύπτουν από την ανισότητα και τις έμφυλες διακρίσεις.
The role of the tutor in MOOC
Authors: Τσώνη Ροζίτα , Γκέκα Πηνελόπη , Σιόλου Ευδοξία , Σύψας Αθανάσιος , Παγγέ Τζένη
Published: June 2016

Από την παραδοσιακή δια ζώσης εκπαίδευση μέχρι την ανοικτή διαδικτυακή διδασκαλία, ο καθηγητής καλείται να διαδραματίσει ένα ρόλο τόσο σημαντικό όσο και η διαδικασία της μάθησης. Τα εκπαιδευτικά μοντέλα κατά καιρούς έχουν δώσει διαφορετικά χαρακτηριστικά στον διδάσκοντα συγκλίνουν όμως όλα σε μια γενικά κοινή παραδοχή για τις ικανότητες που απαιτούνται ώστε να μπορεί να φέρει σε πέρας επιτυχώς το εκπαιδευτικό του έργο. Τα MOOCs (massive open online courses) χρησιμοποιώντας ως εκπαιδευτικό μοντέλο τις αρχές του κονεκτιβισμού, παίζουν σημαντικό ρόλο στην εξ αποστάσεως εκπαίδευση. Σε πολλές περιπτώσεις η υποβάθμιση του ρόλου του εκπαιδευτικού είναι προφανής επειδή η μαθησιακή διαδικασία συντελείται αυτόνομα και μοιάζει να εξελίσσεται ανεξέλεγκτα από τον διδάσκοντα. Σε ένα τέτοιο ανοικτό μάθημα όπου οι εμπλεκόμενοι είναι πολλοί, επικρατεί ένας προβληματισμός για το ποιος είναι ή και ποιος θα έπρεπε να είναι ο βαθμός εμπλοκής του καθηγητή με τους μαθητές του. Εμφανίζονται βεβαίως και οι βοηθοί (TAs) οι οποίοι είναι ιδιαίτερα σημαντικοί για την διεξαγωγή του μαθήματος. Στόχος της συγκεκριμένης επισκόπησης, είναι να εξετάσει το ρόλο του δασκάλου ως εμπνευστή και διεκπεραιωτή της διαδικασίας της μάθησης, την λειτουργία των MOOCs, καθώς επίσης και τις δυνατότητες αξιοποίησης τους στην τριτοβάθμια εκπαίδευση.
Students’ realization of the role of contour curves for functions from R2 to R
Authors: Megalou Foteini
Published: June 2016

The present study consists of three components: a) analysis of the mental images that students construct in their minds through the use of contour curves in order to visualize the graph of a function of two variables in 3, b) investigation of the conceptions of students of how to relate contour curves with some of the methods used to find the limit of a function of two variables, so that they may arrive at a conclusion regarding the existence of the limit of a function in 2 and c) explanation of the type of difficulties that students face and the dynamic transformations that they use through the construction of contour curves during their effort to visualize the graph of a function of two variables in polar coordinate system. To examine the aforementioned components, a field study was implemented with the participation of 75 students. The experimental group, which attended a several variables Analysis course, consisted of second year students in the Department of Mathematics of University of Patras. For data collection, a test on both the thematic axes was set, and interviews with five students were employed. The analysis focuses on ways in which students
use the mental images they create to solve the test tasks. Results that can support prospective studies on the role of contour curves are presented.
Regional Offices of the Hellenic Open University (Pyles - Poloi): Theoretical Grounding
Authors: Αποστολίδου Άννα
Published: June 2016

Η εισήγηση παρουσιάζει την νεοεισαχθείσα διοικητική μονάδα του Ε.Α.Π. «Πύλη-Πόλο» και συζητά τη χρησιμότητα αυτής της δομής στο πλαίσιο της Ανοικτής και εξ Αποστάσεως Εκπαίδευσης. Αντλώντας θεωρητικά εργαλεία από τις ερευνητικές περιοχές της Εκπαίδευσης Ενηλίκων και της Εξ Αποστάσεως Μάθησης επιχειρεί να θεμελιώσει θεωρητικά τον σκοπό και τη δυνητική λειτουργία των περιφερειακών αυτών υπηρεσιών, παραθέτοντας και παραδείγματα παρόμοιων πρακτικών από Ανοικτά Πανεπιστήμια άλλων χωρών. Χωρίς να υπεισέρχεται σε ζητήματα εφαρμογής και απόδοσης των ήδη εγκαθιδρυμένων Πυλών-Πόλων επιδιώκει να φωτίσει τα πλεονεκτήματα και τα κρίσιμα σημεία που εμφανίζουν στο πλαίσιο της φοίτησης στα τριτοβάθμια εκπαιδευτικά ιδρύματα που παρέχουν αποκλειστικά σπουδές από απόσταση.
Combining video lectures with animation: the example of MIO-ESCEDE e-learning courses
Authors: Χάρχαλος Μαρίνος , Χαρτοφύλακα Τόνια , Μανώλογλου Βασίλης , Βλαχογιάννη Θωμαΐς , Ψαλλιδάς Βασίλης
Published: June 2016

Το παρόν κείμενο προβάλλει την αναγκαιότητα διαχείρισης των διαφορετικών μορφών διδακτικού υλικού για τη δημιουργία ενός ολοκληρωμένου ψηφιακού εκπαιδευτικού πακέτου και παρουσιάζει το τεχνολογικό εργαλείο που έχει σχεδιασθεί για την εξυπηρέτηση της συγκεκριμένης ανάγκης.
Η εισήγηση αποτελείται από δύο μέρη. Στο πρώτο μέρος πραγματοποιείται συνοπτική παρουσίαση του ιδιαίτερου ρόλου και των διαφορετικών μορφών που μπορεί να λάβει ένα διδακτικό υλικό ΑεξΑΕ. Στο δεύτερο μέρος χρησιμοποιείται το παράδειγμα των ψηφιακών μαθημάτων του MIO-ESCEDE, για να παρουσιαστεί η τεχνολογική λύση, με την οποία επιτεύχθηκε ο συνδυασμός διαφορετικών μορφών υλικού σε ένα περιβάλλον.
Αρχιτεκτονική της εκπαίδευσης σε περιβάλλοντα Open Sim
Authors: Κακλιδάκη Ευαγγελία
Published: June 2016

Η πλατφόρμα Open Sim είναι λογισμικό ανοιχτού κώδικα το οποίο επιτρέπει τη δημιουργία τρισδιάστατων ψηφιακών κόσμων προσβάσιμων διαδικτυακά από πολλούς χρήστες με την μορφή ψηφιακών ενσαρκώσεων.
Τα περιβάλλοντα αυτά, χρησιμοποιούνται από επώνυμους και ανώνυμους εκπαιδευτικούς φορείς για την πραγματοποίηση μαθημάτων από απόσταση. Η εκπαίδευση πραγματώνεται σε ψηφιακά οργανωμένα κτηριακά συγκροτήματα, αλλά και μεμονωμένους χώρους με συγκεκριμένη λειτουργία όπως χώρους υποδοχής, αίθουσες εκπαίδευσης, εκθετήρια, περιοχές δοκιμών, βιβλιοθήκες, χώρους εκπαιδευτικών προσομοιώσεων.
Οι δραστηριότητες που συντελούνται, εκμεταλλεύονται τα χαρακτηριστικά της ψηφιακής πλατφόρμας για την επίτευξη ποικίλων εκπαιδευτικών στόχων. Το χαμηλό κόστος, η μεταβλητότητα και η επεκτασιμότητα των χώρων, η αίσθηση της φυσικής

παρουσίας των μελών της εκπαιδευτικής κοινότητας ακόμα και από απόσταση, η δυνατότητα σύγχρονης και ασύγχρονης επικοινωνίας και μεταφοράς αρχείων και δεδομένων, η δυνατότητα δημιουργίας και αποθήκευσης περιεχομένου, αναβαθμίζουν την ποιότητα της διδασκαλίας και των διδακτικών χώρων, συντελούν στη διαμόρφωση προγραμμάτων σπουδών εξατομικευμένων, ευέλικτων στο χώρο και το χρόνο, δίνοντας παράλληλα δυνατότητες αυτοδιδασκαλίας, ομαδικότητας, αυτενέργειας και σύνδεσης με άλλα εκπαιδευτικά περιβάλλοντα.
Προβλήματα σχετικά με την ερημοποίηση των κόσμων, την έλλειψη αρχιτεκτονικής παιδείας και εμπειρίας αυτών που οργανώνουν τα ψηφιακά εκπαιδευτικά συγκροτήματα, της απλοποίησης των γραφικών λόγω της τεχνολογικής υστέρησης των σύγχρονων υπολογιστών θα πρέπει να αντιμετωπιστούν για την αποτελεσματικότερη δραστηριοποίηση των ψηφιακών σχολείων.
Μάθηση από απόσταση με σύγχρονα μέσα και δια βίου μάθηση, προτιμήσεις εκπαιδευτικών
Authors: Σύψας Αθανάσιος , Λέκκα Άσπα , Παγγέ Τζένη
Published: June 2016

Η χρήση των Τεχνολογιών Πληροφορικής και Υπολογιστών (ΤΠΕ) στην εκπαιδευτική διαδικασία έχει τονιστεί/αναδειχθεί από πολλές έρευνες σε παγκόσμιο επίπεδο. Μέσω αυτών παρουσιάζονται οι ευκαιρίες που προσφέρουν για την υποστήριξη της μάθησης με έναν ευέλικτο τρόπο. Παράλληλα επηρεάζουν τις διαδικασίες παροχής Δια Βίου Μάθησης (ΔΒΜ). Σκοπός της παρούσας έρευνας είναι η παρουσίαση των απόψεων εκπαιδευτικών προσχολικής εκπαίδευσης, όσον αφορά τη μάθηση από απόσταση με χρήση Νέων Τεχνολογιών ως τμήμα της ΔΒΜ. Τα αποτελέσματα της έρευνας έδειξαν ότι παρά την εξοικείωση τους με τις ΤΠΕ, προτιμούν τη Πρόσωπο με Πρόσωπο Δια Βίου Μάθηση έναντι της χρήσης μόνο με ΤΠΕ.
Αυτόματη αξιολόγηση ασκήσεων προγραμματισμού, με χρήση της πλατφόρμας DOMjudge
Authors: Τσιμπούρης Χαράλαμπος , Σγάρμπας Κυριάκος
Published: June 2016

Η διδασκαλία μαθημάτων προγραμματισμού, ιδιαίτερα στα μικρά έτη των πανεπιστημιακών ιδρυμάτων, απαιτεί τη διόρθωση σημαντικού αριθμού ασκήσεων (κώδικα) που πολλαπλασιαζόμενος με το μεγάλο πλήθος φοιτητών δημιουργεί έναν σημαντικό φόρτο εργασίας και απαιτεί πολυμελείς ομάδες διδασκόντων για τη διόρθωση. Μάλιστα, συχνά η αξιολόγηση των ασκήσεων πρέπει να γίνει σε ιδιαίτερα περιορισμένο χρόνο, ώστε οι φοιτητές να γνωρίζουν την επίδοσή τους σε μια άσκηση πριν ασχοληθούν με την επόμενη. Στο παρόν κείμενο παρουσιάζεται μια λύση στο παραπάνω πρόβλημα, βασισμένη στην τροποποίηση της πλατφόρμας DOMjudge (που κανονικά χρησιμοποιείται για διαγωνισμούς προγραμματισμού) ώστε να διορθώνει και να αξιολογεί αυτόματα (ακόμη και σε πραγματικό χρόνο) ασκήσεις προγραμματισμού. Στο τροποποιημένο σύστημα που παρουσιάζεται στην εργασία, οι διδάσκοντες μπορούν να ορίζουν τμήματα και επί μέρους μαθήματα, ανοικτής ή περιορισμένης πρόσβασης, στα οποία εισάγουν ασκήσεις προγραμματισμού προς επίλυση. Οι φοιτητές μπορούν να λύσουν τις ασκήσεις μέσα από έναν φυλλομετρητή (web-browser), χωρίς να εγκαταστήσουν οποιαδήποτε εφαρμογή και ανεξαρτήτως λειτουργικού συστήματος, χρησιμοποιώντας έναν διαδραστικό κειμενογράφο, ο οποίος υποστηρίζει μεγάλη ποικιλία γλωσσών προγραμματισμού. Στην παρούσα εργασία, αναλύονται όλες οι επιμέρους τροποποιήσεις που έγιναν στην αρχική έκδοση της πλατφόρμας DOMjudge, τόσο σε λειτουργικότητα των επιπλέον δυνατοτήτων, όσο και στη δομή της βάσης δεδομένων που την υποστηρίζει. Το τροποποιημένο σύστημα στοχεύει στην απομακρυσμένη και αδιάλειπτη υποβοήθηση φοιτητών για την εκμάθηση ποικίλων γλωσσών προγραμματισμού και επιπροσθέτως μπορεί να χρησιμοποιηθεί για την αυτόματη και αντικειμενική βαθμολόγηση αντίστοιχων εξετάσεων.
Εφαρμογή μετασχηματιστικού μοντέλου στην επαγγελματική ανάπτυξη των εκπαιδευτικών
Authors: Χαρίσης Αθανάσιος
Published: June 2016

Οι περισσότεροι μελετητές τονίζουν την ανάγκη η ενδοϋπηρεσιακή εκπαίδευση των εκπαιδευτικών να διαπνέεται από τους στόχους και να χρησιμοποιεί ποικιλία μοντέλων και πρακτικών της συνεχιζόμενης επαγγελματικής ανάπτυξης. Και στην πράξη έχει διαπιστωθεί ότι απαιτείται συνδυασμός διαφορετικών μοντέλων επιμόρφωσης, ανάλογα με τις φάσεις της επαγγελματικής σταδιοδρομίας και τις ανάγκες του σχολείου και της κοινωνίας που αλλάζουν συνεχώς.
Στην εισήγηση θα παρουσιαστεί η εφαρμογή μετασχηματιστικού μοντέλου στην προσπάθεια κάλυψης επιμορφωτικών αναγκών ενός σχολείου σε ψυχοκοινωνικά θέματα από φορέα επιμόρφωσης μιας Διεύθυνσης Εκπαίδευσης. Το μετασχηματιστικό μοντέλο είναι συνδυασμός διάφορων τεχνικών με σκοπό να αξιοποιηθούν θετικά στοιχεία που προέρχονται από διαφορετικά μοντέλα και να εξουδετερωθούν τα αρνητικά τους.
Θα περιγραφεί λοιπόν η υλοποίηση επιμορφωτικής δράσης που περιλαμβάνει: επικοινωνία φορέα-σχολείου, αυτοδιάγνωση των επιμορφωτικών αναγκών του σχολείου, συνεργασία με τον επιμορφωτικό φορέα στη διοργάνωση της δράσης, συμμετοχικότητα στην ανάπτυξη του αντικειμένου επιμόρφωσης, συνεργασία με την τοπική και την ευρύτερη κοινότητα, συνεργασία με την κεντρική διοίκηση του Υπουργείου, αυτοαξιολόγηση και διάχυση των αποτελεσμάτων της επιμόρφωσης, εξωτερική αξιολόγηση των εκπαιδευτικών και του φορέα επιμόρφωσης. Θα επιχειρηθεί να τονιστεί πώς ο συνδυασμός στην πράξη των θετικών στοιχείων διαφορετικών μοντέλων επαγγελματικής ανάπτυξης των εκπαιδευτικών, Training Model, Deficit Model, Cascade Model, Community of Practice, Action Research Model συνέβαλε στην επιτυχία της επιμορφωτικής δράσης, όπως αυτοαξιολογήθηκε αρχικά με εσωτερικά κριτήρια τα οποία θα παρουσιαστούν.
Το Εγχείρημα της Επιμόρφωσης των Kαθηγητών-Συμβούλων του ΕΑΠ: Αναπτύσσοντας Καλές Πρακτικές και Δημιουργώντας Συνθήκες Συν-αντίληψης στην εξ Αποστάσεως Εκπαίδευση Ενηλίκων
Authors: Παπαδημητρίου Σοφία , Λιοναράκης Αντώνης , Κόκκος Αλέξης
Published: June 2016

Το άρθρο καταγράφει το εγχείρημα της επιμόρφωσης των καθηγητών-συμβούλων του ΕΑΠ, με επίκεντρο την περιγραφή και την ερμηνεία της φυσιογνωμίας, των ιδιαιτέρων χαρακτηριστικών και της πραγματικότητας του ελληνικού ακαδημαϊκού υπόβαθρου στην εξ αποστάσεως εκπαίδευση. Η μελέτη περίπτωσης διερευνά το ρόλο του Καθηγητή-Συμβούλου στο ΕΑΠ, τις εκπαιδευτικές ανάγκες και τις προσδοκίες του από μια επιμορφωτική διαδικασία. Καταγράφει επίσης τις καλές πρακτικές που έχουν αναπτύξει και εφαρμόζουν οι Καθηγητές-Σύμβουλοι μέσα από την πολυετή εμπειρία τους στην εξΑΕ και την εκπαίδευση ενηλίκων και αφορούν τη διεξαγωγή των Ομαδικών Συμβουλευτικών Συναντήσεων, την αξιολόγηση των Γραπτών Εργασιών, την αντιμετώπιση κρίσεων. Ολοκληρώνοντας η παρούσα μελέτη παρουσιάζει τις προτάσεις των Kαθηγητών-Συμβούλων στο ΕΑΠ για αλληλεπίδραση, συνεργασία, εμπλουτισμό ιδεών και υποστήριξη της ενσωμάτωσης του νέου ακαδημαϊκού προσωπικού με στόχο τη δημιουργία συνθηκών συν-αντίληψης και ανάπτυξη κοινών πρακτικών.
Επιμόρφωση Ανθρώπινου Δυναμικού από το Οικονομικό Επιμελητήριο Ελλάδας στα πλαίσια της Δια Βίου Μάθησης (ΔΒΜ) και της Οικονομικής Ανάπτυξης
Authors: Τσάρπα Ιωάννα
Published: June 2016

Στην παρούσα εργασία διατυπώνεται η ανάγκη συνεχής επιμόρφωσης του Ανθρώπινου Δυναμικού μέσω της Δια Βίου Μάθησης. Αρχικά παρουσιάζεται μια σύντομη ιστορική εξέλιξη της Δια Βίου Μάθησης καθώς και η ανάγκη ύπαρξής της, ενώ ακολουθούν οι πολιτικές της Δια Βίου Μάθησης στην Ευρωπαϊκή Ένωση αναφορικά με την εκπαίδευση και την κατάρτιση. Τονίζεται η ανάγκη επιμόρφωσης των πολιτών στην ενήλικη ζωή τους μέσω της ΔΒΜ, ώστε να είναι αποδοτικότεροι και ανταγωνιστικότεροι στις ανάγκες της σημερινής παγκοσμιοποιημένης κοινωνίας και της κοινωνίας της πληροφορίας. Στη συνέχεια παρουσιάζεται η πορεία υλοποίησης των επιμορφωτικών σεμιναρίων που πραγματοποιήθηκαν από το Οικονομικό Επιμελητήριο της Ελλάδας και συγκεκριμένα από το 12ο Περιφερειακό Τμήμα Δωδεκανήσου για τη ΔΒΜ και τη συνεχή κατάρτηση τόσο των οικονομολόγων όσο και των πολιτών της Ρόδου με κύριες θεματικές: Δια Βίου Μάθηση, Ανάπτυξη Προσωπικών Ικανοτήτων και Επικοινωνίας, Διαχείριση Ανθρώπινου Δυναμικού. Τέλος, αποτυπώνονται τα αποτελέσματα της έρευνας που είναι ιδιαίτερα ενθαρρυντικά για τη συσχέτιση της ΔΒΜ και της Οικονομικής Ανάπτυξης.
Κοινωνικά δίκτυα με απευθείας σύνδεση (Online Social Networks) στην εκπαίδευση. Η περίπτωση του Edmodo
Authors: Λέκκα Άσπα Θ.Μ. , Σύψας Αθανάσιος , Παγγέ Τζένη
Published: June 2016

Στην εργασία αυτή παρουσιάζονται οι απόψεις ερευνητών όσον αφορά τη χρήση των εκπαιδευτικών διαδικτυακών εργαλείων ως μέσων υποστήριξης της εκπαιδευτικής διαδικασίας στο πλαίσιο του m-learning και παρουσιάζονται τα βασικά χαρακτηριστικά του edmodo, ενός εκπαιδευτικού κοινωνικού δικτύου με απευθείας σύνδεση (Online Social Network).
Εξ αποστάσεως Εκπαίδευση – Εκπαιδευτικό Υλικό Διδασκαλίας Γαλλικής Γλώσσας για Τραπεζικούς Υπαλλήλους
Authors: Σαμιωτάκη Α.
Published: June 2016

Η παρούσα εργασία αποτελεί την περιγραφή ενός εκπαιδευτικού υλικού ασύγχρονης εξ αποστάσεως εκπαίδευσης, μέσω εκπαιδευτικής πλατφόρμας, που απευθύνεται σε επαγγελματίες του τραπεζικού τομέα. Συγκεκριμένα, πρόκειται για ανώτερα και ανώτατα τραπεζικά στελέχη μίας ελληνικής Τράπεζας, θυγατρικής διεθνούς γαλλικού τραπεζικού ομίλου, που παρακολουθούν ιδιαίτερα μαθήματα γαλλικών ειδικότητας για αρχάριους, στο χώρο εργασίας τους μετά το πέρας του ωραρίου. Ο σκοπός του μαθήματός μας, είναι να χρησιμοποιηθεί ως συμπληρωματικό υλικό που θα επιτρέψει στον καθηγητή ν’ αξιολογήσει το επίπεδο των γνώσεων των μαθητών του μετά τον πρώτο κύκλο σπουδών, να δώσει στους μαθητές την δυνατότητα επανάληψης των βασικών γραμματικών και λεξικολογικών γαλλικών φαινόμενων του περιεχομένου του βιβλίου που διδάσκεται στα ιδιαίτερα μαθήματα, να τους οδηγήσει στην έννοια της αυτό-εκμάθησης και της αυτό-αξιολόγησης, να εμπλουτίσει τις γνώσεις τους στη γραμματική και στο λεξιλόγιο και τέλος, να τους προετοιμάσει κατάλληλα, ώστε να μπορούν να επικοινωνήσουν και να συνεργαστούν με ανθρώπους των οποίων τα γαλλικά αποτελούν μητρική γλώσσα, τόσο στην καθημερινή όσο και στην επαγγελματική τους ζωή. Με αυτό τον τρόπο θα καλύψουν την πιθανότητα μιας ενδεχόμενης μετακίνησής τους σε γαλλόφωνη χώρα προς όφελος της επαγγελματικής τους σταδιοδρομίας.
Οι θεωρίες "Έξι καπέλα σκέψης", "Μάθηση μέσω Τέχνης" και "Μάθηση μέσω Σχεδιασμού" στη διαδικτυακή εξ αποστάσεως επιμόρφωση των εκπαιδευτικών
Authors: Κιουλάνης Σπύρος N. , Χουλιάρα Ξανθή , Καράκος Αλέξανδρος , Αντωνίου Παναγιώτης
Published: June 2016

Στην παρούσα εργασία περιγράφουμε το πλαίσιο εφαρμογής του διαδικτυακού μαθήματος «Learning by Six Thinking Hats” στο οποίο εφαρμόσαμε και αξιολογήσαμε στην εξ αποστάσεως διαδικτυακή επιμόρφωση των εκπαιδευτικών τη μεθοδολογία «six thinking hats» του E. De. Bono. Το αντικείμενο της επιμόρφωσης ήταν η μάθηση μέσω της τέχνης (artful thinking) και η μάθηση μέσω σχεδιασμού (learning by dεsign), θεωρίες οι οποίες αποτέλεσαν ταυτόχρονα και μεθοδολογικά εργαλεία της επιμόρφωσης. Από τα ερευνητικά δεδομένα διαφαίνεται ότι η εφαρμογή των τριών θεωριών στη διαδικτυακή επιμόρφωση καθίσταται ιδιαίτερα αποτελεσματική καθώς συμβάλλει στην απόκτηση γνώσεων, μέσα σε ένα συνεργατικό και επικοινωνιακό μαθησιακό περιβάλλον.
Η αξιοποίηση της τεχνική τους World Café στις Ομαδικές Συμβουλευτικές Συναντήσεις του Ελληνικού Ανοικτού Πανεπιστημίου. Μελέτη περίπτωσης, η γραπτή επικοινωνία στην εξ αποστάσεως εκπαίδευση
Authors: Μανούσου Γκέλη
Published: June 2016

To World Café είναι μια πολύ ενδιαφέρουσα τεχνική η οποία μπορεί να αξιοποιηθεί πολύπλευρα στις ομαδικές Συμβουλευτικές Συναντήσεις του Ελληνικού Ανοικτού Πανεπιστημίου, καθώς συμβάλλει σε πολύ μεγάλο βαθμό στην πολυεπίπεδη επικοινωνία και αλληλεπίδραση των φοιτητών. Στην παρούσα εισήγηση, παρουσιάζονται τα ενδιαφέροντα ερευνητικά αποτελέσματα της εφαρμογής της Τεχνικής του World Café στην 3η Ομαδική Συμβουλευτική Συνάντηση το ακαδημαϊκό έτος 2010-2011 σε 18 φοιτητές, της Θεματικής Ενότητας ΕΚΠ65, του Μεταπτυχιακού προγράμματος Σπουδές στην Εκπαίδευση. Στόχοι της εφαρμογής ήταν η βελτίωση της αλληλεπίδρασης και επικοινωνίας στην ομάδα, αλλά και η διερεύνηση των χαρακτηριστικών της Γραπτής επικοινωνίας στην εξ Αποστάσεως Εκπαίδευση.
Fifth grade pupils perform Brecht’s play “The life of Galileo”. Learning Science and Nature of Science through Drama
Authors: Πήλιουρας Παναγιώτης , Ιωακειμίδου Σύλβη , Σέρογλου Φανή
Published: June 2016

Η έρευνα αναφέρεται σ’ ένα εκπαιδευτικό σενάριο στο οποίο μαθητές της Ε΄ δημοτικού συμμετείχαν σε δραστηριότητες σχετικές με την ιστορία της αστρονομίας δουλεύοντας και παρουσιάζοντας το θεατρικό έργο του Brecht «Η ζωή του Γαλιλαίου». Το εκπαιδευτικό δράμα χρησιμοποιείται στη διδασκαλία των φυσικών επιστημών ως διδακτική τεχνική εδώ και χρόνια. Στην περίπτωσή μας, μέσα από το εκπαιδευτικό δράμα οδηγηθήκαμε στην παρουσίαση ενός έργου του Brecht, το οποίο είναι εμπνευσμένο από την ιστορία των φυσικών επιστημών, προκειμένου να υπηρετήσουμε στόχους το μαθήματος των φυσικών επιστημών. Το βασικό ερώτημα σ’ αυτή την έρευνα είναι πώς μπορεί το εκπαιδευτικό δράμα το οποίο οδηγεί σε μια σχολική παράσταση σχετικά με τις φυσικές επιστήμες να βελτιώσει την κατανόηση 11χρονων μαθητών σε σχέση με τις φυσικές επιστήμες και τη φύση των φυσικών επιστημών. Η έρευνα βασίστηκε κυρίως στη χρήση εργαλείων ποιοτικής έρευνας. Η εμπλοκή των μαθητών μέσα από τη θεατρική φόρμα σε δραστηριότητες σχετικές με την ιστορία των Φυσικών Επιστημών ανέδειξε στην πράξη ότι αυτή μπορεί να αποτελέσει μια αποτελεσματική εκπαιδευτική διαδικασία. Οι εμπλεκόμενοι στο εκπαιδευτικό σενάριο μαθητές σταδιακά ανέπτυξαν νέες δεξιότητες, καθώς είχαν την ευκαιρία να διερευνήσουν σημαντικές όψεις της φύσης των φυσικών επιστημών, όπως η διαμόρφωση μοντέλων, η φύση και τα όρια της παρατήρησης, οι επιδράσεις του κοινωνικο-πολιτισμικού πλαισίου στη διαμόρφωση μιας επιστημονικής θεωρίας, ο τρόπος που κατά καιρούς οι φυσικές επιστήμες και η θρησκεία ήρθαν σε αντιπαράθεση ή συναίνεση.
Newspapers in Lifelong Learning Settings
Authors: Papaioannou Arietta , Pange Apostolia , I. Toki Eugenia , Pange Jenny
Published: June 2016

Η αξία των εφημερίδων για το ευρύ κοινό αναγνωρίζεται και επισημαίνεται συχνά από πολλούς ερευνητές, οι οποίοι τονίζουν ότι οι εφημερίδες παράγουν ιδεολογία, πολιτική και πολιτισμό. Στη σύγχρονη κοινωνία οι εφημερίδες θεωρούνται μέσο επικοινωνίας που παρέχουν πλήθος πληροφοριών και μπορούν να χρησιμοποιηθούν στο πλαίσιο της άτυπης μάθησης, καθότι, ορισμένα φυσικά αντικείμενα όπως τα κυρίως άρθρα των εφημερίδων, οι εικονογραφήσεις και οι πολιτικές γελοιογραφίες επιδρούν τόσο στην εκπαίδευση όσο και σε αντιλήψεις σχετικά με το παρελθόν. Ο στόχος αυτής της πιλοτικής έρευνας ήταν η διερεύνηση των απόψεων των φοιτητών όσον αφορά τις έντυπες και τις διαδικτυακές εφημερίδες. Τα αποτελέσματα της έρευνας ήταν ενθαρρυντικά και υποδηλώνουν ότι τα πληροφοριακά αντικείμενα των εφημερίδων μπορούν να αποτελέσουν ένα σημαντικό απόθεμα εκπαιδευτικού υλικού στο πλαίσιο της δια βίου μάθησης.
Information and Communication Technologies (ICT) in education. Factors which contribute to a sustainable use of ICT in education
Authors: Κλάδη-Κοκκίνου Μαρία
Published: June 2016

Το παρών άρθρο εξετάζει τους παράγοντες που θα κάνουν πιο αποτελεσματική και βιώσιμη την εισαγωγή των τεχνολογιών της πληροφορίας και της επικοινωνίας (ΤΠΕ) στην εκπαίδευση. Παρόλο που η εισαγωγή των ΤΠΕ στην εκπαίδευση είναι όχι μόνο απαραίτητη αλλά και αναπόφευκτη για να είναι βιώσιμη θα πρέπει να ληφθούν υπόψη, εκτός από τους φυσικούς πόρους που είναι οι υπολογιστές και οι τηλεπικοινωνιακές συνδέσεις και παράγοντες όπως οι ψηφιακοί παράγοντες (σχετικό περιεχόμενο σε διαφορετικές γλώσσες ή ιδιώματα), ανθρώπινοι παραάγοντες (ο «αλφαβητισμός» σε σχέση με τη χρήση των υπολογιστών και η εκπαίδευση) και κοινωνικοί παράγοντες (κοινωνικές, κοινοτικές και θεσμικές δομές που στηρίζουν την πρόσβαση στις ΤΠΕ). Τέλος θα πρέπει να δοθεί ιδιαίτερη σημασία στο ζήτημα του κοινωνικού αποκλεισμού σε συνάρτηση με την πρόσβαση στις ΤΠΕ διότι παρόλο που αναμφισβήτητα η έλλειψη πρόσβασης δυσχεραίνει την κοινωνική ένταξη των ατόμων ή τα θέτει σε επικινδυνότητα κοιννωικού αποκλεισμού το αντίθετο είναι εξίσου πιθανό. Τα ήδη περιθωριοποιημένα άτομα έχουν λιγότερες ευκαιρίες για πρόσβαση στις ΤΠΕ.
The so-called ‘hybrid’ Group Consultation Sessions (tutorials) at the Open University of Cyprus, BA Programme in Greek Studies
Authors: Κ. Πετρίδης Αντώνης , Δεληγιαννάκης Γεώργιος , Σουβατζή Στυλιανή , Επιφανίου Μιχάλης
Published: June 2016

Η ανακοίνωση επικεντρώνεται στις ούτω καλούμενες «υβριδικές» Ομαδικές Συμβουλευτικές Συναντήσεις (ΟΣΣ) στο Ανοικτό Πανεπιστήμιο Κύπρου (ΑΠΚΥ) και πιο συγκεκριμένα στο Πτυχιακό Πρόγραμμα «Σπουδές στον Ελληνικό Πολιτισμό». Ο όρος «υβριδικές ΟΣΣ» περιγράφει το ιδιάζον εκείνο είδος ΟΣΣ, με το οποίο το ΑΠΚΥ επιχειρεί να εξυπηρετήσει διδακτικές ομάδες των οποίων ο φοιτητικός πληθυσμός είναι διάσπαρτος ανά την ελλαδική και κυπριακή επικράτεια σε βαθμό που η φυσική παρουσία των φοιτητών στη συνάντηση καθίσταται δυσχερής. Η «υβριδικότητα» της συνάντησης έγκειται στο γεγονός ότι μέρος του ακροατηρίου είναι παρόντες στην αίθουσα διδασκαλίας, ενώ οι λοιποί φοιτητές συνδέονται με την αίθουσα μέσω της συγχρονικής πλατφόρμας τηλεκπαίδευσης ElluminateLive! Η ανακοίνωση περιγράφει αναλυτικά τις συνθήκες και τις ανάγκες οι οποίες υπαγόρευσαν τη χρήση αυτής της ιδιάζουσας μορφής του μεικτού τρόπου διδασκαλίας στο ΑΠΚΥ, το οποίο εδρεύει μεν στην Κύπρο αλλά οι φοιτητές του προέρχονται κυρίως από την Ελλάδα. Στην ανακοίνωση εκτίθενται επίσης αδρομερώς οι τεχνικές προδιαγραφές της συγχρονικής πλατφόρμας τηλεκπαίδευσης ElluminateLive!, η οποία αποτελεί το βασικό εργαλείο των «υβριδικών» ΟΣΣ. Επιπλέον, αναλύονται οι μεθοδολογικές και παιδαγωγικές προϋποθέσεις της υβριδικής συνάντησης και οι διαδικασίες που ακολουθούνται από τους Καθηγητές-Συμβούλους κατά τη διεκπεραίωσή της. Δεν παραλείπεται αναφορά επίσης στις συνηθέστερες δυσκολίες και προβλήματα που οι Καθηγητές-Σύμβουλου αντιμετωπίζουν κατά τη διάρκεια των συναντήσεων αυτών. Η ανακοίνωση καταλήγει απαριθμώντας αριθμό Βέλτιστων Πρακτικών για τη διεξαγωγή τέτοιας υβριδικής Ομαδικής Συμβουλευτικής Συνάντησης. 
Digital games in preschool education
Authors: Νικηφορίδου Ζωή , Παγγέ Τζένη
Published: June 2016

Το ψηφιακό παιχνίδι αποτελεί ένα σύγχρονο εργαλείο που μπορεί να αποτελέσει ένα νέο μέσο μάθησης στην εκπαιδευτική πρακτική, εφόσον αξιοποιηθεί ορθά. Μέσα σε οργανωμένο πλαίσιο μάθησης, με εκπαιδευτικούς στόχους, αναπτυξιακά κατάλληλο σχεδιασμό και αξιολόγηση, το ψηφιακό παιχνίδι δίνει στο παιχνίδι και τη μάθηση μια νέα διάσταση. Στην παρούσα εργασία παρουσιάζονται συνοπτικά βασικά σημεία ένταξης και ενσωμάτωσης των Νέων Τεχνολογιών και του ψηφιακού παιχνιδιού ειδικότερα, στην τάξη του Νηπιαγωγείου. Αναδεικνύονται γενικά χαρακτηριστικά του ψηφιακού παιχνιδιού για μικρά παιδιά με έμφαση στην παιδαγωγική αξιοποίησή του, με στόχο την προαγωγή γνώσεων, στάσεων και αντιλήψεων.
Η ενσωμάτωση του μοντέλου 4ΜΑΤ στον σχεδιασμό καινοτόμου εξ αποστάσεως εκπαιδευτικού υλικού
Authors: Νικολάου Αλεξάνδρα , Ι. Κουτσούμπα Μαρία
Published: June 2016

Η αποτελεσματικότητα της μάθησης αποτελεί βασικό ζητούμενο της εκπαιδευτικής διαδικασίας στην εξ αποστάσεως εκπαίδευση, όπως και σε κάθε άλλη μορφή εκπαίδευσης. Παράλληλα, πολλές θεωρίες έχουν καταγραφεί αναφορικά με τα μαθησιακά στυλ των μαθητευόμενων, οι οποίες καταδεικνύουν τόσο την ύπαρξη ατομικών διαφορών, όσο και τη σημαντικότητά τους στη διαδικασία της μάθησης. Από την άλλη πλευρά, το εκπαιδευτικό υλικό στην εξ αποστάσεως εκπαίδευση είναι εξέχουσας σημασίας διότι αποτελεί το βασικό μέσο διδασκαλίας και μάθησης για τον μαθητευόμενο. Στη βάση αυτή, σκοπός της παρούσας εργασίας είναι η παρουσίαση του μοντέλου μάθησης μαθησιακών στυλ 4 Model–Action–Talk (4MAT) της Bernice McCarthy ως καινοτόμου μοντέλου για το σχεδιασμό εξ αποστάσεως εκπαιδευτικού υλικού. Ειδικότερα, η εργασία συνδέει το εκπαιδευτικό υλικό της εξ αποστάσεως εκπαίδευσης με τα μαθησιακά στυλ μέσω ενός νέου, για τα ελληνικά δεδομένα, μοντέλου μαθησιακών στυλ, αυτό του 4MAT της Bernice McCarthy, προτείνοντας έναν νέο τρόπο σχεδιασμού εξ αποστάσεως εκπαιδευτικού υλικού μέσα από έναν κύκλο μάθησης που περιλαμβάνει οκτώ βήματα, τα οποία είναι προσαρμοσμένα σε όλα τα μαθησιακά στυλ των μαθητών, με απώτερο σκοπό την προώθηση της αποτελεσματικής μάθησης στην εκπαίδευση από απόσταση.
Videoconferce and collaborative knowledge construction. From Theory to Practice: "ODYSSEUS 2011: Environment - Mediterranean Sea "ΚAPETAN SOS" Energy revolution - Renewable Energy"
Authors: Αναστασιάδης Παναγιώτης , Μανούσου Ευαγγελία , Θ. Σιάκας Σπύρος , Φιλιππούσης Γιώργος , Κουκούλης Νεκτάριος , Τομαζινάκης Αριστόκριτος , Γκίζα Παναγιώτα , Μαστοράκη Ελένη , Σπανουδάκης Αντώνης , Χαχλάκης Γιώργος , Πουλά Ειρήνη , Καρβούνης Λάμπρος
Published: June 2016

Στην εργασία αυτή παρουσιάζεται το πλαίσιο σχεδιασμού και υλοποίησης διαδραστικών εκπαιδευτικών τηλεδιασκέψεων με στόχο τη συνεργατική οικοδόμηση των γνώσεων και τη διαθεματική προσέγγιση περιβαλλοντικών ζητημάτων. Στο πλαίσιο του προγράμματος «ΟΔΥΣΣΕΑΣ 2011», τη σχολική περίοδο 2010-2011, 152 μαθητές και 13 δάσκαλοι από την Αθήνα, την Αίγινα, τη Σούδα και την Κίσσαμο Χανίων σχεδιάζουν και υλοποιούν συνεργατικές δραστηριότητες μάθησης από απόσταση μέσω τηλεδιάσκεψης. Με τη βοήθεια της προτεινόμενης μεθοδολογίας μαθητές και δάσκαλοι των συνεργαζόμενων  σχολείων διερευνούν, ανακαλύπτουν και οικοδομούν συνεργατικά τις γνώσεις τους σε θέματα που σχετίζονται με το περιβάλλον, τη Μεσόγειο Θάλασσα και τις ανανεώσιμες πηγές ενέργειας. Φορέaς Υλοποίησης του προγράμματος «ΟΔΥΣΣΕΑΣ 2011» είναι το Παιδαγωγικό Τμήμα Δημοτικής Εκπαίδευσης του Πανεπιστήμιου Κρήτης (http://www.edc.uoc.gr/~odysseas/ ).
The creation of a measuring instrument of teachers’ Job Satisfaction in Greek Primary Education
Authors: Δημητριάδης Σπυρίδων , Παπαδόπουλος Δημήτριος
Published: June 2016

Η Επαγγελματική Ικανοποίηση θεωρείται ως μία εξαιρετικά σημαντική έννοια, καθώς ταυτίζεται με την εκπλήρωση των ανθρωπίνων αναγκών στο πεδίο της εργασίας. Η επαγγελματική ικανοποίηση έχει συνδεθεί θετικά με την αποδοτικότητα, την παραγωγικότητα, την καλή ψυχική υγεία, με χαμηλούς δείκτες απουσιών από την εργασία, με χαμηλούς δείκτες κινητικότητας, ενώ έχει σχετισθεί αρνητικά με την επαγγελματική εξουθένωση.

Σκοπός της εργασίας αυτής ήταν η δημιουργία ενός νέου οργάνου μέτρησης της επαγγελματικής ικανοποίησης των εκπαιδευτικών της Πρωτοβάθμιας Εκπαίδευσης. Το δείγμα αποτελούνταν από 303 εκπαιδευτικούς διαφόρων ειδικοτήτων (Ν=303). Αντλήθηκαν ενότητες εννοιών και θέματα από προγενέστερα όργανα μέτρησης, ελληνικά και ξένα, καθώς και από την επισκόπηση της βιβλιογραφίας. Τελικά, ακολουθώντας τις οδηγίες του DeVellis (1991), προέκυψε ένα έγκυρο και αξιόπιστο όργανο μέτρησης της επαγγελματικής ικανοποίησης των εκπαιδευτικών της ελληνικής Πρωτοβάθμιας Εκπαίδευσης, αποτελούμενο από 75 θέματα κατανεμημένα σε 18 παράγοντες.
Μουσειακή εξ αποστάσεως εκπαίδευση.
Authors: Ζόμπολας Αναστάσιος , Μανούσου Ευαγγελία
Published: June 2016

Η μουσειακή εξ αποστάσεως εκπαίδευση, αποτελεί μια σύγχρονη πρόταση στη μουσειακή αγωγή καθώς αφενός συνενώνει τις μεθόδους και τεχνικές της εξ αποστάσεως εκπαίδευσης με τους σύγχρονους τρόπους προσέγγισης των μουσειακών αντικειμένων αφετέρου έρχεται να καλύψει σημαντικές εκπαιδευτικές ανάγκες των σχολείων που δεν έχουν άμεση πρόσβαση σε κεντρικά αλλά και περιφερειακά μουσεία. Μέσω της μουσειακής εξ αποστάσεως εκπαίδευσης δίνεται η δυνατότητα στους μαθητές να προσεγγίσουν μουσεία που δε θα είχαν εύκολα τη δυνατότητα να το κάνουν, να εκπαιδευτούν σε αυτά και να λειτουργήσουν ως πεδία μάθησης. 
Οι Υποστηρικτικές Υπηρεσίες στην εξ Αποστάσεως Εκπαίδευση: Το παράδειγμα τριών ανοικτών πανεπιστημίων
Authors: Σπανακά Αδαμαντία
Published: June 2016

Στο πλαίσιο μεταδιδακτορικής έρευνας που υλοποιήθηκε με υποτροφία του Ι.Κ.Υ. μελετήθηκε μεταξύ άλλων ο τρόπος λειτουργίας ορισμένων ανοικτών πανεπιστημίων, όπως του ανοικτού πανεπιστημίου της Νότιας Αφρικής UNISA, του Εθνικού Ανοικτού Πανεπιστημίου της Ινδίας IGNOU, και του Ελληνικού Ανοικτού Πανεπιστημίου (Ε.Α.Π.). Ένα από τα κύρια ζητήματα που ανέδειξε αυτή η έρευνα ήταν ο ρόλος των υπηρεσιών υποστήριξης των φοιτητών. Το θέμα αυτό πραγματεύεται η παρούσα εισήγηση, εστιάζοντας στις περιπτώσεις των συγκεκριμένων ανοικτών πανεπιστημίων.
Πρόταση αξιοποίησης του Συστήματος Διαχείρισης Μαθησιακών Δραστηριοτήτων (LAMS) για την υποστήριξη του έργου των Καθηγητών-Συμβούλων του ΕΑΠ
Authors: Παπαδημητρίου Σοφία , Λιοναράκης Αντώνης , Παπαδάκης Σπύρος , Καμέας Αχιλλέας
Published: June 2016

Η υποστήριξη των διδασκόντων στην εξ Αποστάσεως Εκπαίδευση (εξΑΕ) από προηγμένες μαθησιακές τεχνολογίες συμβάλλει καθοριστικά στην αποτελεσματική άσκηση του ρόλου τους σε οργανωτικό, κοινωνικό και παιδαγωγικό πλαίσιο. Το Σύστημα Διαχείρισης Μαθησιακών Δραστηριοτήτων (LAMS) αποτελεί μία νέα πρόταση που υποστηρίζει με επιτυχία το πρότυπο σχεδιασμού μάθησης (learning design). Σε αυτή την εργασία, προτείνεται αξιοποίησή του LAMS στο ΕΑΠ και παρουσιάζεται ενδεικτικά ο σχεδιασμός και η ανάπτυξη μιας ακολουθίας μαθησιακών δραστηριοτήτων με αντικείμενο την «προετοιμασία και εκπόνηση μιας γραπτής εργασίας». Η εκπόνηση των γραπτών εργασιών αποτελεί ένα από τα σημαντικότερα εργαλεία εμπέδωσης του εκπαιδευτικού υλικού και προετοιμασίας των φοιτητών για τις τελικές εξετάσεις. Αποτελεί σημαντικό μέρος της διδασκαλίας των φοιτητών στο πλαίσιο των εξ αποστάσεως σπουδών, όπου οι ίδιοι είναι οι κύριοι υπεύθυνοι για τη μάθησή τους. Μέσα από αυτή την πρόταση αναδεικνύονται τα πλεονεκτήματα, οι απαιτήσεις και οι περιορισμοί που προκύπτουν από την ανάπτυξη ακολουθιών μάθησης σε ψηφιακή μορφή, ειδικά σχεδιασμένων από τους ίδιους τους διδάσκοντες της εξΑΕ. Οι ακολουθίες αξιοποιούν και συμφωνούν με τις αρχές της εκπαίδευσης ενηλίκων και της ανάπτυξης εκπαιδευτικού υλικού της εξΑΕ, προσανατολισμένες στους εκάστοτε εκπαιδευτικούς στόχους και τις ατομικές ανάγκες των εκπαιδευομένων τους.

 
Προοπτικές Εξέλιξης και Μεταπτυχιακές Σπουδές στην Ελληνική Μουσική και Χορό
Authors: Γουλιμάρης Δημήτρης
Published: June 2016

Σκοπός της εργασίας ήταν να διαπιστωθεί αν η στάση των φοιτητών ως προς την συμμετοχή τους σε εξ αποστάσεως μεταπτυχιακές σπουδές για την ελληνική μουσική και το χορό και η αξιολόγησή τους για τους συμβούλους-καθηγητές, το διδακτικό υλικό και την θεματική ενότητα (Θ.Ε.), επηρεάζονται από την εκτίμηση τους σχετικά με τις προοπτικές εξέλιξης που προσφέρει η ΘΕ. Στην έρευνα έλαβαν μέρος 95 φοιτητές/τριες της Θ.Ε. ΕΛΠ40 του ΕΑΠ. Το ερωτηματολόγιο που χρησιμοποιήθηκε ήταν η ελληνική έκδοση (Theodorakis, 1994) μέρους του «Ερωτηματολόγιου της Σχεδιασμένης Συμπεριφοράς» των Ajzen και Madden (1986) και συγκεκριμένα ο παράγοντας «στάσεις». Ακόμη στο ερωτηματολόγιο υπήρχαν τρεις παράγοντες που εξέτασαν αντίστοιχα το “διδακτικό υλικό”, την “Θ.Ε.” και τον “σύμβουλο-καθηγητή”. Τα αποτελέσματα έδειξαν υψηλούς δείκτες εσωτερικής συνοχής (Cronbach’s a) για όλους τους παράγοντες.  Από τα αποτελέσματα προκύπτει οριακή διαφορά για τον παράγοντα «στάσεις» και διαφορές  για τους υπόλοιπους παράγοντες. Πιο συγκεκριμένα, οι φοιτητές που εκτιμούν ότι η “Θ.Ε.” τους παρέχει τις κατάλληλες προοπτικές εξέλιξης παρουσίασαν υψηλότερους δείκτες σε όλους τους παράγοντες από τους φοιτητές που δεν έχουν την ίδια εκτίμηση. Συμπερασματικά, φαίνεται ότι οι προοπτικές εξέλιξης  αποτελούν παράγοντα διαφοροποίησης τόσο της «στάσης» των φοιτητών όσο και της αξιολόγησης του «διδακτικού υλικού», του «συμβούλου-καθηγητή» και της «Θ.Ε.» συνολικά.
Το Προφίλ του Εκπαιδευτή Ηλεκτρονικής Μάθησης και ο Ρόλος του στη Μαθησιακή Διαδικασία
Authors: Βασάλα Παρασκευή , Στεφάτου Μαρία-Ήρα
Published: June 2016

Αντικείμενο της έρευνας ήταν η διερεύνηση του προφίλ του εκπαιδευτή ηλεκτρονικής μάθησης σε προγράμματα εκπαίδευσης ενηλίκων και η συμβολή του στη μαθησιακή διαδικασία. Οι στόχοι ήταν να αποτυπωθεί το προφίλ του εκπαιδευτή ηλεκτρονικής μάθησης στην Ελλάδα, η συμβολή του στην επιτυχή υλοποίηση των προγραμμάτων, η καταγραφή των  επιμορφωτικών του αναγκών καθώς και οι δυσκολίες που αντιμετωπίζει στην υλοποίηση των προγραμμάτων ηλεκτρονικής μάθησης.
Προκειμένου να επιτευχθούν οι στόχοι της έρευνας, πραγματοποιήθηκαν συνεντεύξεις με εκπαιδευτές ηλεκτρονικής μάθησης. Τα αποτελέσματα έδειξαν ότι οι εκπαιδευτές ηλεκτρονικής μάθησης έχουν ρόλους και αναπτύσσουν δεξιότητες, κάποιες από τις οποίες προσιδιάζουν σε αυτές των συμβατικών εκπαιδευτών. Το τεχνολογικό περιβάλλον όμως στο οποίο δραστηριοποιούνται, τους υποχρεώνει να διαφοροποιήσουν τους παραδοσιακούς ρόλους που γνωρίζουν και να καλλιεργήσουν νέες δεξιότητες για να ανταποκριθούν στις απαιτήσεις της ηλεκτρονικής μάθησης
Διερεύνηση αναφορικά με την επίδραση των ιστοεξερευνήσεων στη βελτίωση του εκπαιδευτικού έργου μέσω της ομαδοσυνεργατικής διδασκαλίας
Authors: Μανώλης Χρήστος , Καλαϊτζίδου Ελένη
Published: June 2016

Ο σκοπός της παρούσας μελέτης ήταν η διερεύνηση της επίδρασης των ιστοεξερευνήσεων στη διδασκαλία σε μικρές ομάδες σε μαθητές δημοτικού σχολείου. Σαράντα δύο μαθητές της πέμπτης τάξης εργάστηκαν στο μάθημα της πληροφορικής για περίοδο τριών εβδομάδων χωρισμένοι σε μικρές ομάδες των τριών μαθητών με σκοπό να δημιουργήσουν μια διαφήμιση συλλέγοντας πληροφορίες από το διαδίκτυο. Οι μαθητές της πειραματικής ομάδας είχαν για οδηγό στη εργασία τους κατάλληλα διαμορφωμένη ιστοεξερεύνηση ενώ οι μαθητές της ομάδας ελέγχου αναζήτησαν πληροφορίες με ελεύθερη πλοήγηση. Δεδομένα που αφορούσαν τις στάσεις των μαθητών για την ομαδοσυνεργατική διδασκαλία συγκεντρώθηκαν πριν και μετά το τέλος της διδακτικής παρέμβασης καθώς και δεδομένα για την επίδοση των μαθητών μόνο στο τέλος. Η στατιστική ανάλυση κατέδειξε ότι οι μαθητές της πειραματικής ομάδας πέτυχαν καλύτερες επιδόσεις αλλά και διαμόρφωσαν θετικότερες στάσεις απέναντι στην ομαδοσυνεργατική διδασκαλία συγκριτικά με τους μαθητές της ομάδας ελέγχου.
Αναπαράσταση Χρηστών για την Υποστήριξη Συνεργατικής Μάθησης σε Τρισδιάστατα Εικονικά Περιβάλλοντα
Authors: Τερζίδου Θεοδούλη , Τσιάτσος Θρασύβουλος
Published: June 2016

Το παρόν άρθρο παρουσιάζει τη σχεδίαση, την υλοποίηση και την αξιολόγηση εικονικών μεταφορών, χαρακτηριστικά εμφάνισης, χειρονομίες και σχεδιοκινήσεις, τα οποία μπορούν να χρησιμοποιηθούν σε εικονικούς εκπροσώπους στα Συνεργατικά Εικονικά Περιβάλλοντα. Σκοπός είναι o εμπλουτισμός της μη λεκτικής επικοινωνίας, η ενίσχυση και η βελτίωση των συνεργατικών αλληλεπιδράσεων των εκπαιδευομένων και η παροχή ενημέρωσης για το συνεργατικό e-learning σενάριο, εφαρμόζοντας τις εκπαιδευτικές τεχνικές Jigsaw και Fishbowl. Μέσα σε αυτό το πλαίσιο πραγματοποιήθηκε μια μελέτη περίπτωσης στην τριτοβάθμια εκπαίδευση. Οι φοιτητές κλήθηκαν να εκτελέσουν ένα συνεργατικό εκπαιδευτικό σενάριο στο εικονικό περιβάλλον του Second Life και να αξιολογήσουν τα νέα χαρακτηριστικά και μεταφορές. Τα αποτελέσματα της έρευνας αποκαλύπτουν σημαντικά θέματα που αφορούν στην εμφάνιση των εικονικών εκπροσώπων, στην εικονική μη-λεκτική συμπεριφορά και στη συμπεριφορά των συμμετεχόντων, θέματα τα οποία φαίνεται να έχουν τη δυνατότητα να υποστηρίξουν αποτελεσματικά συνεργατικά σενάρια μάθησης στα Συνεργατικά Εικονικά Περιβάλλοντα, να ενεργοποιήσουν τους εκπαιδευόμενους και να προκαλέσουν το ενδιαφέρον τους. Τα αποτελέσματα της έρευνας παρουσιάζονται με εστίαση στην αναπαράσταση του εικονικού εκπροσώπου και στις αλληλεπιδράσεις μέσω της μη-λεκτικής επικοινωνίας.
Εφαρμογές της εξ αποστάσεως μεθοδολογίας στην εκπαίδευση ή κατάρτιση του γυναικείου αγροτικού πληθυσμού
Authors: Γεωργιάδη Ειρήνη , Κόκκαλη Άννα
Published: June 2016

Η εργασία αυτή στοχεύει να αναδείξει τη σημαντικότητα της εξ αποστάσεως μεθοδολογίας στην εκπαίδευση και κατάρτιση του γυναικείου αγροτικού πληθυσμού. Για την επίτευξη του στόχου της εργασίας διενεργήθηκε βιβλιογραφική έρευνα και διερευνήθηκαν ενδεικτικές περιπτώσεις εφαρμογής της εξ αποστάσεως μεθοδολογίας στην εκπαίδευση της συγκεκριμένης ομάδας του πληθυσμού. Από τη διερεύνηση αυτή έγινε εμφανής ο σημαντικός ρόλος της εξ αποστάσεως εκπαίδευσης στη χειραφέτηση και την αναβάθμιση του ρόλου των γυναικών της υπαίθρου, στην πρόσβασή τους στην γνώση, στην καταπολέμηση της ανεργίας και στη βελτίωση των συνθηκών της ζωής τους. Επιπλέον, η ανασκόπηση της βιβλιογραφίας έδειξε ότι προκειμένου να επιτευχθούν οι στόχοι των εξ αποστάσεως προγραμμάτων εκπαίδευσης ή κατάρτισης των γυναικών της υπαίθρου, θα πρέπει να ληφθούν υπόψη κατά τον σχεδιασμό και την εφαρμογή τους οι κοινωνικές, εκπαιδευτικές, τεχνολογικές και οικονομικές συνθήκες που επικρατούν στην περιοχή διαβίωσης των γυναικών αυτών, ώστε να επιλεγούν τα κατάλληλα εκπαιδευτικά εργαλεία και η κατάλληλη εκπαιδευτική διαδικασία. 
Εκπαιδευτική Τηλεόραση 2.0: το Πείραμα της Ψηφιακής Μετάβασης
Authors: Τσακαρέστου Μπέττυ , Παπαδημητρίου Σοφία
Published: June 2016

Εκπαιδευτικοί και μαθητές αξιοποιούν τις δυνατότητες που προσφέρει η δεύτερη γενιά του Παγκόμιου ιστού (Web 2.0), για ανταλλαγή ιδεών, γνώσεων και πληροφοριών, συνεργασία μεταξύ των ομάδων τους, άνοιγμα στην παγκόσμια κοινότητα της εκπαίδευσης, ενεργό συμμετοχή στην παραγωγή της γνώσης και στην πρόσβαση στον παγκόσμιο ψηφιακό ανοιχτό πλούτο των ιδεών και των καινοτομιών. Η Εκπαιδευτική Ραδιοτηλεόραση μπαίνει δυναμικά στην ψηφιακή εποχή και συνδέεται οργανικά με τους νέους ανθρώπους και τις κοινότητές τους. Μετασχηματίζεται σταδιακά σε μια multimedia πλατφόρμα, συνδεδεμένη με τους σημαντικότερους ιστότοπους κοινωνικής δικτύωσης και προσφέρει στις ομάδες των μαθητών και εκπαιδευτικών τους, το περιβάλλον και τα εργαλεία για να αναπτύξουν τα δικά τους multimedia projects. Μετά τον πρώτο χρόνο του εγχειρήματος της ψηφιακής μετάβασής της, παρουσιάζονται οι στόχοι, οι δράσεις και τα πρώτα αποτελέσματα της Εκπαιδευτικής Τηλεόρασης 2.0. 
The role of foreign languages in hospitality management
Authors: TZIORA NEKTARIA , GIOVANIS NIKOLAOS , PAPACHARALABOUS CHARALABOS
Published: June 2016

The paper addresses the subject of foreign languages in hospitality management under the scope of their significance for the Greek hospitality industry and their role in the hospitality management education.

Multilingualism offers a competitive advantage to both companies operating in the global hospitality market as well as people who pursue a career in it. The data presented herewith derives from a quantitative research that targeted managers of luxury hotels operating in Greece and hospitality management students.

The key findings indicate a contradiction between theoretical acknowledgement of the importance of foreign languages in hospitality management and its practical promotion, particularly in regard to fluency in foreign languages, in service training initiatives and level of offered training courses. The paper aims to bridge the gap by showcasing up to date studies and presenting the special features of the Greek reality to promote further investigation of the field and to encourage specific action.  

 

 
A prolonged red tide of Heterocapsa triquetra (Ehrenberg) F. Stein (Dinophyceae) and phytoplankton succession in a eutrophic estuary in Turkey
Authors: TAS S.
Published: June 2016

A prolonged red tide of Heterocapsa triquetra and phytoplankton succession were investigated in a eutrophic estuary (Golden Horn) for a year. Runoff following the rainfall in winter supplied high amounts of nutrients and also created a mesohaline frontal zone in the middle and upper estuary. Red tide of H. triquetra was first observed with an orange-brownish water discoloration at the upper estuary in January. Highest cell density of H. triquetra was 2.7×106 cells l-1 in January and reached to 19.2×106 cells l-1 in April. Successive blooms continued with dinoflagellate Prorocentrum minimum in May and phytoflagellates Eutreptiella marina and Fibrocapsa sp. in summer. High chl-a and dissolved oxygen were measured in the spring depending on algal biomass. Findings indicate that H. triquetra might be adapted to moderate salinity and low temperatures and red tide events should be considered as a response to increasing eutrophication due to high amounts of nutrients. Eutrophication can lead to harmful algal blooms for this area in the near future.